CELEX: 52013PC0692
Language: ro
Date: 2013-10-03
Title: Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului de solidaritate al UE

|
			
		
		
		52013PC0692
		
			Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului de solidaritate al UE /* COM/2013/0692 final */
			
				
		
		
			
			   	EXPUNERE DE MOTIVE
Acordul interinstituțional din 17 mai
2006[1] permite mobilizarea
Fondului de solidaritate al Uniunii Europene, în limita unui plafon anual de 1
miliard EUR, în plus față de rubricile relevante ale cadrului
financiar. Condițiile de eligibilitate pentru a accesa fondul sunt
prezentate în detaliu în Regulamentul (CE) nr. 2012/2002 al Consiliului[2].
Pe baza unei cereri de asistență din
acest fond care a fost depusă de România în legătură cu seceta și
incendiile forestiere din vara anului 2012 și a cererilor depuse de
Germania, Austria și Republica Cehă în legătură cu inundațiile
din lunile mai și iunie 2013, calculul ajutorului din Fondul de
solidaritate care se bazează pe o estimare a daunelor totale cauzate este
după cum urmează:
   ||   ||   || (în EUR) 
 Dezastru || Daune directe || Prag (milioane €) || Costul total al operațiunilor eligibile || Suma bazată pe 2,5% || Suma bazată pe 6% || Valoarea totală a ajutorului propus 
 România secetă || 806 724 312 || 735.487 || 2 475 689 || 18 387 175 || 4 274 239 || 2 475 689 
 Germania inundații || 8 153 500 000 || 3 678.755 || 3 289 400 000 || 91 968 875 || 268 484 700 || 360 453 575 
 Austria inundații || 866 462 000 || 1 798.112 || 350 334 000 || 21 661 550 || - || 21 661 550 
 Republica Cehă inundații || 637 131 000 || 871.618 || 416 368 000 || 15 928 275 || - || 15 928 275 
 TOTAL ||   || 400 519 089 
În urma evaluării acestor cereri[3] și având în vedere
ajutorul maxim care poate fi acordat din fond, precum și posibilitățile
de realocare a creditelor în cadrul rubricii care necesită cheltuieli
suplimentare, Comisia propune mobilizarea Fondului de solidaritate al Uniunii
Europene pentru o sumă totală de 400 519 089 EUR, care
urmează să fie alocată la rubrica 3b din cadrul financiar.
Prin prezentarea
acestei propuneri de mobilizare a fondului, Comisia inițiază
procedura simplificată de trilog, astfel cum se prevede la punctul 26 din
Acordul interinstituțional din 17 mai 2006, în vederea obținerii
acordului celor două componente ale autorității bugetare cu
privire la necesitatea utilizării fondului și cu privire la suma
solicitată. Comisia invită fiecare componentă a autorității
bugetare să informeze cealaltă componentă și Comisia cu
privire la intențiile sale.
În cazul unui
dezacord din partea uneia dintre cele două componente ale autorității
bugetare, va fi organizată o reuniune oficială de trilog.
Comisia va înainta un proiect de buget
rectificativ (PBR) pentru a înscrie în bugetul 2013 creditele de angajament și
de plată specifice, astfel cum se prevede la punctul 26 din Acordul
interinstituțional din 17 mai 2006.
Propunere de
DECIZIE A PARLAMENTULUI EUROPEAN ŞI
A CONSILIULUI
privind mobilizarea Fondului de solidaritate
al UE
PARLAMENTUL EUROPEAN ȘI
CONSILIUL UNIUNII EUROPENE,
având în vedere Acordul interinstituțional
din 17 mai 2006 între Parlamentul European, Consiliu și Comisie privind
disciplina bugetară și buna gestiune financiară[4], în special punctul 26,
având în vedere Regulamentul (CE) nr.
2012/2002 al Consiliului din 11 noiembrie 2002 de instituire a Fondului de
solidaritate al Uniunii Europene[5],
având în vedere propunerea Comisiei[6],
întrucât:
(1)       Uniunea Europeană a
creat Fondul de solidaritate al Uniunii Europene („fondul”) pentru a-și
exprima solidaritatea față de populația din regiunile afectate
de dezastre.
(2)       Acordul interinstituțional
din 17 mai 2006 permite mobilizarea fondului în limita unui plafon anual de 1
miliard EUR.
(3)       Regulamentul (CE) nr.
2012/2002 cuprinde dispozițiile care permit mobilizarea fondului.
(4)       România a depus o cerere de
mobilizare a fondului în legătură cu secete și incendii
forestiere.
(5)       Germania, Austria și Republica
Cehă au depus cereri de mobilizare a fondului în legătură cu un
dezastru provocat de inundații,
ADOPTĂ PREZENTA DECIZIE:
Articolul 1
În cadrul bugetului general al Uniunii
Europene pentru exercițiul financiar 2013, se mobilizează suma de 400 519 089 EUR
din Fondul de solidaritate al Uniunii Europene în credite de angajament și
de plată.
Articolul 2
Prezenta decizie se publică în Jurnalul
Oficial al Uniunii Europene.
Adoptată la Bruxelles,
Pentru Parlamentul European                       Pentru
Consiliu
Președintele                                                  Președintele
[1]               JO C 139, 14.6.2006, p. 1.
[2]               JO L 311, 14.11.2002, p. 3.
[3]               Comunicarea adresată Comisiei C(2013)
6416 privind
cererile de mobilizare a Fondului de solidaritate al Uniunii Europene depuse de
România, Germania, Austria și Republica Cehă.
[4]               JO C 139, 14.6.2006, p. 1.
[5]               JO L 311, 14.11.2002, p. 3.
[6]               JO C […],
[…], p. […]